VAGYONKEZELÉSI SZERZŐDÉS

###### (az 1. számú módosítással egybeszerkesztett szöveg)

amely létrejött egyrészről a

Császár Község Önkormányzata

székhelye: 2858 Császár, Kisfaludy Sándor utca 5.

képviseli: Beke Gyöngyi polgármester

törzsszáma: 729688

adóigazgatási azonosító száma: 15729686-1-11

bankszámlaszáma: 62900036-10000180

statisztikai számjele: 15729686-8411-321-11

mint *vagyonkezelésbe adó* (a továbbiakban: **Önkormányzat egyúttal Vagyonkezelésbe adó**),

másrészről a

Tatabányai Tankerületi Központ

székhelye: 2800 Tatabánya, Győri út 29.

képviseli: Vereckei Judit tankerületi igazgató

törzsszáma: 835518

adóigazgatási azonosító száma: 15835516-2-11

előirányzat-felhasználási keretszámla száma: 10036004-00336561-00000000

ÁHT azonosítója: 361562

KSH statisztikai számjele: 15835516-8412-312-11

mint *vagyonkezelésbe vevő* (a továbbiakban: Tankerület **egyúttal** Vagyonkezelésbe vevő)

(a továbbiakban együtt: Felek) között alulírott helyen és napon a következő feltételekkel:

ELŐZMÉNYEK

A nemzeti köznevelésről szóló 2011. évi CXC. törvény (a továbbiakban: Nkt.) 74. § (1) bekezdése alapján 2013. január l-jétől az állam gondoskodik - az óvodai nevelés, a nemzetiséghez tartozók óvodai nevelése, a többi gyermekkel, tanulóval együtt nevelhető, oktatható sajátos nevelési igényű gyermekek óvodai nevelése kivételével - a köznevelési alapfeladatok ellátásáról. A Kormány a Klebelsberg Intézményfenntartó Központról *(a továbbiakban: KIK)* szóló 202/2012. (VII.27.) Korm. rendelet 3. § (1) bekezdése c) pontjában az állami köznevelési közfeladat ellátásában fenntartóként részt vevő szervként, ennek keretében az állami fenntartású köznevelési intézmények (a továbbiakban: intézmény) fenntartói jogai és kötelezettségei gyakorlására 2013. január 1-jei hatállyal a KIK-et jelölte ki.

Az intézményt a KIK működteti.

Az Nkt. 76.§ (5) bekezdés a) pontja, valamint köznevelési feladatot ellátó egyes önkormányzati fenntartású intézmények állami fenntartásba vételéről szóló 2012. évi CLXXXVIII. törvény (a továbbiakban: Törvény) 8.§ (1) bekezdés b) pontja alapján az Önkormányzat tulajdonában levő, az intézmény feladatainak ellátását szolgáló ingatlan és ingó vagyon - ideértve a taneszközöket, továbbá az intézményben levő eszközöket, felszereléseket -, a KIK ingyenes vagyonkezelésébe kerül.

A Felek a Törvény 13.§ (2) a) pontja alapján 2012. december 11-én átadás-átvételi megállapodást kötöttek, amelyben meghatározták a KIK ingyenes vagyonkezelésébe kerülő ingó és ingatlan vagyonelemek körét.

*Felek rögzítik, hogy az Nkt. 99/G §-a (1) bekezdése alapján a KIK helyébe jogutódként 2017. január 1-jétől a Tankerület lépett, a jelen szerződésben a KIK számára megfogalmazott jogok és kötelezettségek ettől az időponttól a Tankerület illetik meg, illetve terhelik. Ahol jelen szerződés KIK-et említ, ott 2017. január 1-jei kezdő időbeli hatállyal a Tankerületet kell érteni.*

A szerződés tárgyát képező vagyonelemek vagyonkezelői joga gyakorlásának szabályait a Felek az alábbiak szerint állapítják meg:

A szerződés tárgya

1. Az Önkormányzat vagyonkezelésbe adja, a KIK vagyonkezelésbe veszi a Császár, 494 hrsz-ú, természetben Császár, Iskola köz 1. sz. alatt található ingatlan épületet a jelen szerződés 1. számú mellékletét képező jellemzőkkel. A vagyonkezelésbe adott ingóságokat a jelen szerződés 2. melléklete tartalmazza. A karbantartásért felelős személy munkaköri leírása és illetmény adatai jelen szerződés 3. számú mellékletét képezi.

2. *A Tankerület az 1. pontban meghatározott ingatlanra vonatkozó vagyonkezelői jogát az ingatlan-nyilvántartásba 1/1 arányban bejegyezteti. Az Önkormányzat* ***feltétlen és visszavonhatatlan*** *hozzájárulását adja ahhoz, hogy a Tatabányai Tankerületi Központ vagyonkezelői joga a Császár belterület 494. hrsz. alatti és természetben a 2858 Császár, Iskola köz 1. szám alatt található, „kivett általános iskola” megjelölésű ingatlan egésze, azaz 1/1 tulajdoni hányada vonatkozásában vagyonkezelésbe adás jogcímén bejegyzésre kerüljön. Felek megállapodnak, hogy a vagyonkezelői jog ingatlan-nyilvántartásba történő bejegyezéséről, valamint annak esetleges módosításáról, törléséről a Tankerület köteles gondoskodni, az ezzel kapcsolatosan felmerülő mindennemű költséget a Tankerület köteles viselni*.

Felek Jogai és kötelezettségei

1. A KIK vagyonkezelésében levő ingatlant a Pedagógiai Programban, az intézmény szervezeti és működési szabályzatában, házirendjében meghatározott feladatok ellátásának zavarása nélkül, az ott meghatározott tanítási időn kívül, az Önkormányzat - a KIK-kel legalább 15 nappal korábban történt megállapodást követően - önkormányzati, egyéb helyi közösségi, kulturális rendezvények lebonyolítása céljából térítésmentesen használja.
2. A KIK biztosítja, hogy az Önkormányzat az önkormányzati, helyi közösségi, kulturális célú hirdetményeit az ingatlanban a közösen meghatározott helyen és módon, a KIK által meghatározott időtartamban kifüggesztheti.
3. A KIK-et a vagyonkezelésben lévő vagyonnal kapcsolatban megilletik a tulajdonos jogai, és terhelik a tulajdonos kötelezettségei – ideértve a számvitelről szóló törvény szerinti könyvvezetési és beszámoló-készítési kötelezettséget is – azzal hogy
4. a vagyont nem idegenítheti el, valamint - jogszabályon alapuló, továbbá az ingatlanra közérdekből külön jogszabályban feljogosított szervek javára alapított használati jog, vezetékjog vagy ugyanezen okokból alapított szolgalom, továbbá a helyi önkormányzat javára alapított vezetékjog kivételével - nem terhelheti meg,
5. a vagyont biztosítékul nem adhatja,
6. a vagyonon osztott tulajdont nem létesíthet,
7. a vagyonkezelői jogot harmadik személyre nem ruházhatja át és nem terhelheti meg, valamint
8. polgári jogi igényt megalapító, polgári jogi igényt eldöntő tulajdonosi hozzájárulást a vagyonkezelésében lévő vagyonra vonatkozóan hatósági és bírósági eljárásban sem adhat, kivéve a jogszabályon alapuló, továbbá az ingatlanra közérdekből külön jogszabályban feljogosított szervek javára alapított használati joghoz, vezetékjoghoz vagy ugyanezen okokból alapított szolgalomhoz történő hozzájárulást.
9. A KIK a vagyonkezelésében levő vagyont a központi berendezésekkel és felszerelésekkel együtt rendeltetésszerűen, a vagyonkezelési szerződésnek, a rendes gazdálkodás szabályainak megfelelően, a vagyonra vonatkozó biztonsági előírások betartásával, a közvagyont használó személytől elvárható gondossággal mások jogainak és törvényes érdekeinek sérelme nélkül jogosult birtokolni, használni, szedni hasznait.
10. Amennyiben a KIK a vagyonkezelésében levő vagyon hasznosítását másnak átengedi, a használó magatartásáért, mint sajátjáért felel.

8. A KIK viseli a vagyonkezelésében levő vagyonnal összefüggő költségeket, közterheket, díjakat, gondoskodik a vagyonvédelemről. A KIK a vagyonkezelésében levő ingatlannal kapcsolatos karbantartói feladatok (épületen belül, környékének tisztán tartása) ellenértékét fizeti az önkormányzat részére, ami az általa foglalkoztatott karbantartó mindenkori bérének és járulékainak a 30 %-a.

Az alábbi díjakat Császár Község Önkormányzat fizeti a szolgáltatónak, és a korábban kötött megállapodás alapján számlázza át a KIK számára:

* épületbiztosítási díj (mindenkori kiszabott díj)
* hulladékszállítási díj (meglévő megállapodás alapján)

Az önkormányzat a KIK-re jutó költséget negyedévente utólag a negyedévet követő hónap 5. napjáig számlázza, amelyet a KIK a számla kézhezvételét követő 15 banki napon belül köteles az önkormányzat bankszámlájára történő átutalással megfizetni. A fizetés késedelme esetén a fizetési határnaptól az önkormányzatot a Ptk. szerinti késedelmi kamat illeti meg.

9. A KIK felelős az ingatlannal kapcsolatban, a tűzvédelmi, munkavédelmi és környezetvédelmi törvényekben és egyéb kapcsolódó jogszabályokban foglaltak betartásáért és betartatásáért.

10. A KIK köteles teljesíteni a vagyonkezelésében levő vagyonnal kapcsolatban a jogszabályban, illetve a vagyonkezelési szerződésben előírt nyilvántartási, adatszolgáltatási, és elszámolási kötelezettséget.

11. A vagyonkezelésbe adott vagyont, annak értékét és változásait a KIK nyilvántartja. Az érték nyilvántartásától el lehet tekinteni, ha az adott vagyontárgy értéke természeténél, jellegénél fogva nem állapítható meg. A nyilvántartásnak tartalmaznia kell a vagyon elsődleges rendeltetése szerinti közfeladat megjelölését is. A nyilvántartási adatok - a minősített adat védelméről szóló törvény szerinti minősített adat kivételével - nyilvánosak.

12. A KIK a használatában lévő vagyont érintő lényeges változásokat, a változás bekövetkezésétől számított 5 napon belül köteles jelenteni az Önkormányzatnak.

13. A KIK köteles az Önkormányzatot haladéktalanul értesíteni az ingatlan egészét fenyegető veszélyről és a beállott kárról, a tudomására jutott minden olyan tényről, adatról, körülményről, amely a vagyon rendeltetésszerű, zavarmentes használatát akadályozza, kár bekövetkezésével fenyeget, a vagyon nagyobb mérvű romlásához vezethet, valamint arról ha őt jogai gyakorlásában harmadik személy akadályozza.

14. A KIK köteles tűrni, hogy az Önkormányzat a veszély elhárítására, a kár
következményeinek megszüntetésére a szükséges intézkedéseket megtegye.

15. Az értesítés elmaradása vagy késedelme miatt bekövetkezett kárt, illetve
költségnövekedést a KIK köteles viselni.

1. A KIK felel minden olyan kárért, amely a rendeltetésellenes vagy szerződésellenes használat következménye. A nem rendeltetésszerű használat folytán keletkezett hibák kijavítása, károk megtérítése a KIK kötelezettsége függetlenül attól, hogy a bekövetkezett hiba, illetve kár alkalmazottjai, ügyfelei, az intézmény tanulói vagy az érdekkörében eljáró személy magatartására vezethető vissza. Nem terheli a KIK-et a kártérítési kötelezettség, ha bizonyítja, hogy úgy járt el, ahogy adott helyzetben a közvagyon használójától elvárható.
2. Az Önkormányzat a KIK-től követelheti a vagyonkezelésbe adott vagyon rendeltetés-, illetve szerződésellenes használatának megszüntetését. Ha a KIK a rendeltetés-, illetve szerződésellenes használatot - az Önkormányzat felhívása ellenére - tovább folytatja, az Önkormányzat kártérítést követelhet.
3. A KIK gondoskodik a vagyonkezelésében levő vagyon értékének, állagának megóvásáról, karbantartásáról, a szükséges felújítások, pótlások, cserék kivitelezési munkálatainak elvégzéséről, elvégeztetéséről így az ingatlanban levő központi berendezések, az ezekhez csatlakozó vezetékrendszerek munkaképes állapotának biztosításáról, az átvételkori állapotnak megfelelő szinten tartásáról.
4. A KIK a saját költségén az Önkormányzat előzetes írásbeli engedélye alapján jogosult
5. a vagyonkezelésében levő ingatlant átalakítani, illetőleg a falak, a mennyezet, vagy a padlózat megbontásával, tárgyaknak azokhoz történő rögzítésével járó műveletet,
6. az elszámolt értékcsökkentést meghaladó, annak értékét növelő beruházást, felújítást végezni.
7. A beruházás, felújítás értékét a KIK-nek bizonylatokkal kell igazolnia és azokról évente írásban be kell számolnia az Önkormányzatnak.
8. A KIK az ingatlanban riasztórendszert, telefonos és számítógépes hálózatot építhet ki emeletek összekötésével együtt. Erről előzetesen köteles az Önkormányzatot írásban tájékoztatni.
9. A KIK jogosult az ingatlant saját berendezéseivel ellátni, e berendezések felett szabadon rendelkezhet, és a szerződés megszűnése esetén ezeket saját tulajdonaként elszállíthatja, köteles azonban az eredeti állapotot saját költségén helyreállítani.
10. Az Önkormányzat az ingatlanban lévő, a KIK tulajdonát képező vagyontárgyakért felelősséget nem vállal.
11. A KIK vagyonkezelésébe adott, a köznevelési feladat ellátáshoz véglegesen feleslegessé vált vagyont - beleértve a rendeltetésszerű használat mellett elhasználódott vagy elavult eszközöket is - 20 napon belül köteles az Önkormányzat részére visszaadni, aki köteles azt visszavenni. A KIK a rendeltetésszerű használat mellett elhasználódott vagy elavult eszközök kivételével az egyéb vagyont rendeltetésszerű használatra alkalmas állapotban köteles visszaadni az Önkormányzatnak.
12. Tulajdonosi ellenőrzés

Az Önkormányzat, mint tulajdonos évente legalább egy alkalommal, a nevelő-oktató munka, illetve a KIK működésének zavarása nélkül, előzetes értesítés alapján a vagyonkezelésbe adott önkormányzati vagyonnal való gazdálkodást, a vagyon rendeltetésszerű használatát.

Az ellenőrzés során az Önkormányzat képviselője jogosult

1. a KIK használatában álló ingatlan területére, illetve KIK által használt irodai és egyéb célú helyiségeibe belépni és ott tartózkodni,
2. az ellenőrzés tárgyához kapcsolódó iratokba és más dokumentumokba, elektronikus adathordozón tárolt adatokba - a külön jogszabályokban meghatározott adat- és titokvédelmi előírások betartásával - betekinteni,
3. a KIK alkalmazottjától írásban vagy szóban felvilágosítást, információt kérni,
4. az átadott ingó vagyontárgyak meglétét és állagát ellenőrizni.

Az Önkormányzat az ellenőrzés megállapításairól értesíti a KIK-et, továbbá, amennyiben megállapításai annak hatáskörét érintik, az Állami Számvevőszéket is.

A szerződés megszűnése

1. A szerződést Felek 2013. január l-jétől határozatlan időtartamra kötik. A szerződés megszűnik, ha az állami köznevelési feladat ellátása az körülírt ingatlanban megszűnik.
2. A KIK a vagyonkezelői joga megszűnése esetén, a megszűnése napjától számított 20 napon belül köteles az ingatlant kiüríteni és azt rendeltetésszerű használatra alkalmas állapotban az Önkormányzat részére visszaadni.
3. Amennyiben a KIK az ingatlant az előírt határidőig nem hagyja el, az Önkormányzat jogosult a helyiségeket birtokba venni, a KIK a helyiségekben található ingóságairól két tanúval hitelesített leltárt készíteni, és a KIK-et az ingóságok 8 napon belüli elszállítására írásban felszólítani.
4. Amennyiben a KIK az írásbeli felszólítását követő 8 napon belül nem szállítja el ingóságait, az Önkormányzat jogosult a KIK-nek az ingatlanban lévő vagyontárgyait a KIK költségén elszállíttatni, és megfelelő helyen történő raktározásáról a KIK költségén gondoskodni.
5. A szerződés megszűnése esetén KIK cserehelyiségre igényt nem tarthat.
6. A szerződés megszűnése esetén a vagyonkezelői jognak az ingatlan-nyilvántartásból való törléséről a KIK köteles gondoskodni.

Egyéb rendelkezések

1. A szerződést a Felek írásban jogosultak módosítani vagy kiegészíteni.
2. Kapcsolattartók kijelölése: Felek a működtetési feladatok, illetve a használat Önkormányzat által történő ellenőrzése során kapcsolattartóként az alábbi személyeket jelölik meg:

*Önkormányzat: Beke Gyöngyi polgármester*

*Telefon: +36 (20) 237-750*

*E-mail:* *csaszarpolg@novonet.hu*

*Tankerület: dr. Takács Ádám szakmai vezető*

*Telefon: +36 (34) 795-238*

*E-mail:* *adam.takacs@kk.gov.hu*

1. Felek megállapodnak abban, hogy a szerződésből adódó, vagy azzal kapcsolatban felmerülő vitákat vagy nézetkülönbségeket tárgyalások útján rendezik. Esetleges jogvitájukra a Komáromi Járásbíróság kizárólagos illetékességét kötik ki.
2. A szerződésre egyebekben a Ptk. előírásai az irányadók.
3. *Szerződést kötő felek meghatalmazzák a szerződést ellenjegyző dr. Homonnai Bendegúz ügyvédet (2900 Komárom, Beöthy Zsolt utca 34.) a vagyonkezelői jog ingatlan-nyilvántartásba történő bejegyzésével, módosításával, törlésével kapcsolatos ügyekben történő jogi képviseletükkel a területileg illetékes Járási Hivatal Földhivatali Osztálya előtt helyettük és nevükben eljárjon.*
4. **Mellékletek:** Mellékletek: 1. számú melléklet az ingatlan adatairól, 2. számú melléklet leltár az átadott ingóságokról, 3. számú melléklet a karbantartásért felelős személy munkaköri leírása és illetmény adatairól.
5. *Az eredeti vagyonkezelési szerződés kelt: Császár, 2013. január 28.*
6. *Az 1. számú módosítással egybeszerkesztett vagyonkezelési szerződés kelt: Tatabánya, 2024. június …....*
7. *Az 1. számú módosítással egybeszerkesztett vagyonkezelési szerződést Császár Község Önkormányzat Képviselő-testülete …../2024. (…. ) sz. határozatával elfogadta.*
8. *Jelen 1. sz. módosítással egybeszerkesztett vagyonkezelési szerződés 8 eredeti példányban készült és … számozott oldalból áll, amelyből 3 példány az Önkormányzatot, 5 példány a Tankerületet illeti meg.*
9. *.*

A szerződés mellékleteivel együtt érvényes.

**Kelt: Császár, 2024. „…….” Kelt: Tatabánya, 2024. „…....”**

|  |  |
| --- | --- |
|  **Császár Község Önkormányzata****vagyonkezelésbe adó****Beke Gyöngyi****polgármester** |  **Tatabányai Tankerületi Központ****vagyonkezelésbe vevő****Vereckei Judit** **tankerületi igazgató** |
| Pénzügyileg ellenjegyzem:Kelt: Császár, 2024. „…….”. **Császár Község Önkormányzata****……………………..****……………………** | Pénzügyileg ellenjegyzem:Kelt: Tatabánya, 2024. „…….”. **Tatabányai Tankerületi Központ****Geisztné Hartdégen Tünde****gazdasági vezető** |
| Jogilag ellenjegyzem:Kelt: Császár, 2024. „…….”. **Császár Község Önkormányzata****Dr. Pápai Tamás****jegyző** | Jogilag ellenjegyzem:Kelt: Tatabánya, 2024. „…….”. **Tatabányai Tankerületi Központ****dr. Takács Ádám****szakmai vezető** |
|  |  |

**Ellenjegyzem Tatabányán, 2024. ……………….. napján:**

**Dr. Homonnai Bendegúz ügyvéd,**

**székhely: 2900 Komárom, Beöthy Zsolt utca 34.**

**nyilvántartó szerv: Komárom-Esztergom Vármegyei Ügyvédi Kamara,**

**Kamarai azonosító szám: 36061608**